ময়নায় বিজেপি নেতা খুনের মামলায় বড় অ্যাকশন! তৃণমূল কর্মী স্বপন ভৌমিককে গ্রেফতার NIA

পশ্চিম মেদিনীপুর: ময়নার (Moina) বিজেপি (BJP) নেতা বিজয়কৃষ্ণ ভূঞ্যার খুনের মামলায় বড় সাফল্য জাতীয় তদন্তকারী সংস্থার। বাকচার গোড়ামাহাল গ্রামের তৃণমূল (TMC) কর্মী স্বপন ভৌমিককে গ্রেফতার করেছে NIA। তাঁকে পশ্চিম মেদিনীপুর (Paschim Midnapore) জেলার সবং থানার দশগ্রাম এলাকা থেকে গ্রেফতার করা হয়।

উল্লেখ্য, ২০২৩ সালের ১ মে বাড়ি থেকে তুলে নিয়ে গিয়ে খুন করা হয়েছিল বিজেপির বুথ সভাপতি বিজয়কৃষ্ণ ভূঞ্যাকে। অভিযোগ, তৃণমূল-আশ্রিত দুষ্কৃতীরাই এই খুনে জড়িত ছিল। ঘটনার পর মৃত বিজেপি নেতার পরিবার কলকাতা হাইকোর্টে NIA তদন্তের দাবি জানায়। সেই আবেদন মেনে নিয়ে হাইকোর্ট NIA তদন্তের নির্দেশ দেয়।

আরও পড়ুন: ময়নায় তৃণমূল নেতাকে ল্যাম্পপোস্টে বেঁধে গণপিটুনি!

এরপর তদন্তে নেমে একাধিক ব্যক্তিকে গ্রেফতার করে NIA। তবে এই গ্রেফতারিকে ঘিরে রাজনৈতিক চাপানউতোর শুরু হয়েছে। তৃণমূলের অভিযোগ, NIA তদন্তের নামে এলাকায় বেছে বেছে তৃণমূল নেতাকর্মীদের গ্রেফতার, মারধর ও হয়রানি করা হচ্ছে।

The post ময়নায় বিজেপি নেতা খুনের মামলায় বড় অ্যাকশন! তৃণমূল কর্মী স্বপন ভৌমিককে গ্রেফতার NIA first appeared on KolkataTV.